5 de animalium , per hyemem dormientium y vasis cephalicis etc. 5g 



occiput decurrentem et, ni fallor, ramulo, per foramen iugu- 

 lare intrante, durae matri prospicientem, deinde solitos dat pro 

 facie ramos, denique exit in arteriam maxillarem internam, 

 quae nequaquam cum encephali arteriis communicat, nec ar- 

 teriam menyngeam mediam dat, sed per externam foraminis 

 ovalis aperturam in canalem osseum intrat, pro ea formatum ; 

 canalis hic superne lamina ossea tam tenui et pellucida tegi- 

 tur, ut arteria, si cera rubra repleta est, a cerebri latere quidem 

 videri queat, sed nullum certe cum cavo cranii habeat com- 

 mercium ; tunc porro in canali prorsum currit atque per fissu- 

 ram orbitalem in orbitam intrat, ubi arteriae infraorbitalis 

 vices agit. 



Arteria carotis cerebralis autem, quam Cl. Mangilius 

 deesse contendit, utique adest, sed retrorsum ad foramen 

 iugulare fertur, quare facillime a viro, in anatomicis dextimo 

 forsan pro arteria occipitali habita est; tunc per ostium ma- 

 gnum infundibiliforme et in ipso foramine iugulari situm in 

 canalem auris arteriosum, penitus osseum, intrat et cum eo 

 stapedem perforat, sic ut eius pessulus nil sit, nisi huius cana- 

 lis pars; arteria paullulum supra stapedem in duos finditur 

 ramos, sc. interiorem et exteriorem; ille minor est et, per ca- 

 nalem subtilissimum introrsum et sursum ascendens , denique 

 prope sellam turcicam distincte ad cerebrum pervenit, et qui- 

 dem eo loco, quo carotis humana cerebrum tangit; sed om- 

 nino arteria basilari, imo vertebrali, minor est. Alter autem 

 ramus exterior quoque et maior, in superiori canalis arteriosi 

 parte decurrens, in cavum cranii per foramen, quod in an- 

 teriori ossis petrosi superficie hiat, transit; tunc, emissa illico 

 arteria menyngea media, sursum tendente, in profundo lateris 

 cranii sulco recta prorsum decurrit et per foramen parvum 

 in orbitam penetrans, superioribus oculi partibus sanguinem 

 advehit. 



